Боронғо Египетта математик ғәмәлдәр бөтөн һандар һәм аликвотлы кәсерҙәр өҫтөндә башҡарылған[4]. Математик папирустарҙа сиселештәре менән мәсьәләләр һәм ярҙамсы таблицалар бар[5]. Таблицаларҙы тағы ла киңерәк ҡулланыу Вавилон өсөн хас, улар шумерҙар артынса алтмышарлы иҫәпләү системаһын ҡулланғандар. Вавилондың шына яҙыулы математик текстарында ҡабатлау һәм кире һандар таблицалары, натураль һандарҙың квадраттары һәм кубтары таблицалары бар[6]. Вавилонда бик күп Пифагор өслөгөн белгәндәр, уларҙы эҙләү өсөн, моғайын, билдәһеҙ дөйөм ысул ҡулланғандарҙыр[7]. Арифметика тарихында иң боронғо археологик табыш булып, беҙҙең эраға тиклем 1800 йылдар менән даталанған балсыҡ таблицалар һынығы тора Плимптон, 322. Унда Пифагор өслөгө йыйылмаһы, йәғни a 2 + b 2 = c 2 {\displaystyle a^{2}+b^{2}=c^{2}} тигеҙлеге үтәлерлек ( a , b , c ) {\displaystyle (a,b,c)} натураль һандары теҙеме бар. Пифагор өслөгөндә биш урынлы һандар осрай, улар үҙҙәре лә шул тиклем күп, хатта улар варианттарҙы механик берәмтекләп тикшереп ҡарап табылған тип уйлау мөмкин түгел[1].